**Rámcová dohoda**

na odvoz a likvidáciu ostatného odpadu vrátane odpadových obalov z triedeného zberu komunálnych odpadov

*uzatvorená v zmysle § 269 ods. 2 zákona č. 513/1991 Zb. Obchodného zákonníka*

*v znení neskorších predpisov (ďalej len „Obchodný zákonník“) a v súlade so zákonom č. 343/2015 Z.z. o verejnom obstarávaní a o zmene a doplnení niektorých zákonov (ďalej len „ZoVO“)*

**Zmluvné strany:**

**Poskytovateľ:**

Sídlo:

Štatutárny orgán:

IBAN:

BIC/SWIFT:

Bankové spojenie:

IČO:

IČ DPH:

DIČ:

Telefón / fax:

Zapísaný v :

*(ďalej len „****poskytovateľ****“)*

**Objednávateľ: Fakultná nemocnica s poliklinikou F.D. Roosevelta Banská Bystrica**

Sídlo: Námestie L. Svobodu č. 1, 975 17 Banská Bystrica

Štatutárny orgán: Ing. Miriam Lapuníková, MBA - riaditeľka

IČO: 00 165 549

IČ DPH: SK2021095670

Bankové spojenie: Štátna pokladnica

IBAN: SK35 8180 0000 0070 0027 8282

BIC/SWIFT: SPSRSKBA

Zriadená Zriaďovacou listinou: MZ SR č. 1842/90-A/II-1 z 18.12.1990 v znení neskorších zmien

*(ďalej len „****objednávateľ****“)*

**Článok I.**

**Úvodné ustanovenia**

1. Táto rámcová dohoda (ďalej len „dohoda“) sa uzatvára ako výsledok verejného obstarávania v súlade so ZoVO. Objednávateľ na obstaranie predmetu tejto dohody použil postup verejného obstarávania – super reverznú verejnú súťaž – nadlimitnú zákazku.
2. Poskytovateľ je podľa ZoVO uchádzačom, ktorý bol vyhodnotený ako úspešný uchádzač a jeho ponuka bola prijatá.
3. Táto dohoda sa uzatvára s  jedným účastníkom verejného obstarávania, bez opätovného otvorenia súťaže.
4. Zákazky sa budú počas platnosti tejto dohody zadávať v rámci podmienok určených v tejto  dohode.

**Článok II.**

**Predmet a účel rámcovej dohody**

1. Na základe tejto dohody sa poskytovateľ zaväzuje pre objednávateľa zabezpečovať **odvoz a likvidáciu ostatného odpadu vrátane odpadových obalov z triedeného zberu komunálnych odpadov pre časť č. 2** vrátane súvisiacich služieb pre potreby Fakultnej nemocnice s poliklinikou F.D. Roosevelta Banská Bystrica podľa špecifikácie uvedenej v tejto dohode a v Prílohe č. 1 tejto dohody (ďalej aj len „služby“) a objednávateľ sa zaväzuje za služby poskytnuté v súlade s dojednanými zmluvnými podmienkami zaplatiť dohodnutú cenu.
2. Predmetom tejto dohody bude zabezpečovaný v rozsahu odberu, odvozu a likvidácie/ zhodnotenia ostatného odpadu v súlade so zákonom č. 79/2015 Z.z. o odpadoch a o zmene a doplnení niektorých zákonov, vyhláškou MŽP SR č. 365/2015 Z.z., ktorou sa ustanovuje Katalóg odpadov, vyhláškou MŽP SR č. 366/2015 o evidenčnej povinnosti a ohlasovacej povinnosti.
3. Účelom tejto dohody je zabezpečiť odvoz a likvidáciu odpadu podľa zákona č. 79/2015 Z.z. o odpadoch a o zmene a doplnení niektorých zákonov v znení neskorších predpisov, ktorým sa ustanovuje Katalóg odpadov začlenený do kategórie: ostatné odpady (O), do skupiny č. 15 01: “Obaly vrátane odpadových obalov z triedeného zberu komunálnych odpadov“ číslo podskupiny a druhu odpadu: 15 01 02(O),  15 01 06 (O), 15 01 07 (O) (ďalej spoločne len „odpad“).

**Článok III.**

**Spôsob, čas a miesto plnenia**

1. Poskytovateľ sa zaväzuje poskytovať služby podľa tejto dohody počas pracovných dní v pravidelných intervaloch, 2- krát týždenne, s výnimkou pre druh odpadu 15 01 07 (O) podľa Prílohy č. 1 každý párny týždeň . Poskytovateľ sa zaväzuje poskytovať objednávateľovi služby v čase od .....hod. do ...... hod. *(doplní poskytovateľ).* Poskytovateľ sa zaväzuje, žev nevyhnutných prípadoch bude poskytovať služby nad rámec pravidelných odvozov do 48 hodín na základe emailovej požiadavky objednávateľa na emailovú adresu poskytovateľa: .............................*(doplní poskytovateľ)* a/alebo telefonickej požiadavky objednávateľa poskytovateľovi na telefóne číslo: ........................... poskytovateľa *(doplní poskytovateľ).*
2. Poskytovateľ sa zaväzuje zabezpečiť plnenie predmetu dohody v súlade s platnými všeobecne záväznými predpismi v oblasti odpadového hospodárstva.
3. Poskytovateľ zabezpečí od objednávateľa odber odpadu, ktorý bude vytriedený, z priestoru určeného na zhromažďovanie nebezpečného odpadu v novom nemocničnom areáli Fakultnej nemocnice s poliklinikou F.D. Roosevelta Banská Bystrica, Námestie L. Svobodu 1, 975 17 Banská Bystrica.
4. Poskytovateľ sa zaväzuje predkladať objednávateľovi príslušnú dokumentáciu o nakladaní s ostatným odpadom v súlade s platnou legislatívou v odpadovom hospodárstve: doklad o skutočnej váhe zneškodňovaného/zhodnocovaného odpadu. Tieto doklady potvrdené zástupcami zmluvných strán, ktorí sa nakladania s odpadom zúčastňujú, bude zhotoviteľ predkladať objednávateľovi spolu s účtovným dokladom – faktúrou.
5. Objednávateľ sa zaväzuje odpad triediť podľa druhov už na mieste vzniku, zhromažďovať odpady oddelene vo vyhradených priestoroch v súlade s platnými zákonnými predpismi v odpadovom hospodárstve vo vhodných obaloch, (napr. v  plastových obaloch -vrecia farebne rozlíšené, ktoré budú zabezpečené proti úniku týchto odpadov do životného prostredia. Zhromažďovanie odpadov u objednávateľa je len dočasné uloženie týchto odpadov pred ďalším nakladaním s nimi.
6. Objednávateľ zabezpečí na vlastné náklady a svojimi zamestnancami zodpovednými za nakladanie s odpadom naloženie zhromaždeného ostatného odpadu z určeného priestoru v novom nemocničnom areáli Fakultnej nemocnice s poliklinikou F.D. Roosevelta Banská Bystrica do pristavených kontajnerov poskytovateľa.
7. Objednávateľ má právo odovzdať nižšie množstvá ako predpokladané podľa Prílohy č. 1 k tejto dohode. V prípade, že budú realizované nižšie množstvá počas platnosti tejto dohody, nevzniká poskytovateľovi nárok na maximálne plnenie objemu zákazky.
8. Poskytovateľ sa zaväzuje, že bude dodržiavať pravidelnosť poskytovania služieb podľa tejto dohody aj počas prípadnej odstávky a/alebo podobných nepredvídateľných okolností zo strany poskytovateľa.

**Článok IV.**

**Subdodávatelia a zápis v registri partnerov verejného sektora**

1. Poskytovateľ je vzhľadom na rozsah plnenia oprávnený plniť svoje záväzky z tejto dohody aj prostredníctvom tretích osôb, subdodávateľov. V takom prípade poskytovateľ v prílohe k tejto dohode najneskôr v čase jej uzavretia uvedie, údaje o všetkých známych subdodávateľoch a to v rozsahu údajov uvedených v prílohe č. 3 k tejto dohode a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, tel.č., e-mail.
2. Poskytovateľ v plnom rozsahu zodpovedá za výber svojich subdodávateľov a/alebo spolupracujúcich tretích osôb.
3. Pokiaľ poskytovateľ použije na plnenie svojich záväzkov podľa tejto dohody tretiu osobu, subdodávateľa, zodpovedá tak, akoby záväzok z tejto dohody plnil sám.
4. Poskytovateľ je povinný oznámiť objednávateľovi bezodkladne akúkoľvek zmenu údajov o subdodávateľovi a rovnako tak prípadnú zmenu subdodávateľa a jeho údaje.
5. Poskytovateľ je povinný písomne predložiť objednávateľovi na odsúhlasenie každého subdodávateľa.
6. Ak sa na poskytovateľa a/alebo jeho subdodávateľov vzťahuje povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov, poskytovateľ je povinný dodržať túto povinnosť počas celej doby platnosti a účinnosti tejto dohody, pričom sa zaväzuje rovnako zabezpečiť plnenie tejto povinnosti všetkými jeho subdodávateľmi. V prípade, ak počas plnenia tejto dohody dôjde k právoplatnému výmazu niektorého subdodávateľa z registra partnerov verejného sektora, je poskytovateľ povinný okamžite ukončiť plnenie tejto dohody prostredníctvom takéhoto subdodávateľa.

**Článok V.**

 **Cena a platobné podmienky**

1. Cena je medzi zmluvnými stranami dohodnutá v zmysle zákona č. 18/1996 Z.z. o cenách v znení neskorších predpisov a jeho vykonávajúcej vyhlášky MF SR č. 87/1996 Z.z. v znení neskorších predpisov.
2. Cena za poskytnutie služieb podľa tejto dohody je uvedená  v Prílohe č. 2. Cena je pre objednávateľa konečná a zahŕňa všetky náklady súvisiace s poskytnutím služby a to vrátane odberu, následného zneškodnenia odpadu a prepravných nákladov.
3. Cena pre objednávateľa zahŕňa:
4. cenu za mernú jednotku v EUR bez  DPH,
5. sadzbu DPH (v %),
6. celkovú cenu v EUR bez DPH za predpokladané množstvo MJ za 24 mesiacov,
7. celkovú cenu v EUR s DPH za predpokladané množstvo MJ za 24 mesiacov,
8. celkovú cenu v EUR bez DPH za predpokladané množstvo MJ za opciu 12 mesiacov,
9. celkovú cenu v EUR s DPH za predpokladané množstvo MJ za opciu 12 mesiacov,
10. celkovú cenu v EUR bez DPH za predpokladané množstvo MJ za 36 mesiacov (24 mes. + 12 mes. opcia),
11. celkovú cenu v EUR s DPH za predpokladané množstvo MJ za 36 mesiacov (24 mes. + 12 mes. opcia),
12. cenu celkom.
	1. Ceny sú dohodnuté ako jednotkové za merné hodnoty (kg) predmetu dohody. Ceny sú uvedené v eurách, bez DPH, s DPH vo výške podľa platných právnych predpisov v čase uzatvorenia dohody.
13. Presná špecifikácia ceny je uvedená v Prílohe č. 2 k tejto dohode. Poskytovateľovi vzniká nárok na zaplatenie ceny na základe riadneho plnenia predmetu tejto dohody.
14. Poskytovateľ sa zaväzuje, že objednávateľovi bude fakturovať len skutočne poskytnuté služby s uplatnením cien, ktoré sú uvedené v Prílohe č. 2 k tejto dohode.
15. Preddavky z ceny objednávateľ neposkytuje.
16. Zmluvné strany sa dohodli, že poskytovateľ objednávateľovi vystaví a zašle faktúru elektronicky (ďalej len elektronická faktúra“). Za elektronickú faktúru sa pre účely tejto dohody považujú faktúry, opravné doklady k faktúram (dobropisy, ťarchopisy, storná).
17. Zmluvné strany sa dohodli, že internými kontrolnými mechanizmami zabezpečia vierohodnosť a neporušenosť údajov uvedených v elektronicky vystavenej a doručenej faktúre na základe tejto dohody. Žiadna zmluvná strana nie je oprávnená a nebude do už vystavenej a doručenej elektronickej faktúry zasahovať, ani meniť jej obsah.
18. Obe zmluvné strany sú povinné zabezpečiť riadne uchovávanie a archiváciu faktúr v zmysle § 76 zákona o DPH, zaručujúce vierohodnosť pôvodu, neporušiteľnosť obsahu a čitateľnosť elektronickej faktúry po celú dobu úschovy.
19. Objednávateľ uhradí dohodnutú cenu poskytovateľovi na základe elektronicky vystavenej faktúry poskytovateľom, zaslanej z e-mailovej adresy: ................ *(doplní poskytovateľ)* a doručenej objednávateľovi na emailovú adresu: ekonomicke@nspbb.sk. Zmluvné strany tiež vyhlasujú, že majú prístup k týmto e-mailovým adresám, ich použitie nie je blokované u žiadnej zo zmluvných strán a že prístup majú iba oprávnení zamestnanci.
20. Elektronická faktúra sa bude považovať za doručenú druhej zmluvnej strane v okamihu zaslania e-mailovej správy.
21. Zmluvné strany vyhlasujú, že postup podľa tejto dohody považujú za dostatočný na to, aby nebolo možné zmeniť obsah žiadnej vystavenej elektronickej faktúry.
22. Zmluvné strany sa dohodli, že poskytovateľ doručí elektronicky vystavenú faktúru objednávateľovi na mesačnej báze spolu s prílohami a to vždy najneskôr do piateho pracovného dňa v mesiaci, nasledujúceho po mesiaci, v ktorom bola služba poskytnutá a za ktorú sa faktúra vystavuje.
23. **Faktúra musí byť vystavená v súlade s platnými právnymi predpismi, musí obsahovať všetky náležitosti účtovného a daňového dokladu a jej prílohou musia byť príslušnými subjektmi, ktoré sa zúčastňujú nakladania s odpadmi potvrdené: doklad o skutočnej váhe zneškodňovaného/zhodnocovaného odpadu. Faktúra musí obsahovať aj odvolávku na číslo tejto dohody.**
24. Platba bude realizovaná bezhotovostným platobným prevodom. Faktúra sa považuje za uhradenú dňom odpísania finančných prostriedkov z účtu objednávateľa.
25. Ak faktúra obsahuje formálne, vecné alebo číselné chyby, alebo ak faktúra nemá náležitosti daňového dokladu podľa platnej legislatívy a objednávateľ na túto skutočnosť upozorní poskytovateľa, ten je povinný zaslať objednávateľovi opravený doklad. Lehota splatnosti faktúry, ktorá je 60 dní, začína v tomto prípade plynúť až okamihom doručenia opravenej faktúry, resp. faktúry ktorá spĺňa náležitosti daňového dokladu.

**Článok VI.**

 **Podmienky úpravy ceny**

1. Zmluvné strany sú oprávnené požadovať len také zmeny dohodnutej ceny, ktoré vyplývajú zo zmien daňových predpisov *(zmena výšky zákonnej sadzby DPH)* alebo z dôvodu nárastu priemernej miery inflácie meranej harmonizovaným indexom spotrebiteľských cien pre oblasť Slovenskej republiky podľa podmienok dojednaných v tejto dohode (t.j. „inflačná doložka“). O zmene výšky dohodnutej ceny poskytovateľ informuje objednávateľa písomne.
2. Inflačná doložka:
3. Po uplynutí 12 mesiacov od nadobudnutia účinnosti tejto dohody je poskytovateľ oprávnený navrhnúť zmenu dojednanej jednotkovej ceny jednotlivých položiek (služieb) podľa Prílohy č. 2 tejto dohody v prípade ak budú splnené nasledujúce podmienky:
4. priemerná miera inflácie meraná harmonizovaným indexom spotrebiteľských cien pre oblasť Slovenskej republiky dokladovaná Štatistickým úradom SR dosiahne v priemere viac ako 2,00 % oproti kalendárnemu roku, v ktorom bola dohoda uzatvorená a
5. navrhované navýšenie pôvodne dojednanej jednotkovej ceny pre jednotlivú položku nepresiahne 5% a
6. zmenou jednotkových cien jednotlivých položiek v súhrne nebude prekročený finančný limit podľa § 5 ZoVO, ktorým by sa menil charakter zákazky zadanej v procese verejného obstarávania a navýšená hodnota plnenia bude v súlade s § 18 ods. 5 ZoVO.
7. poskytovateľ počas celej doby plnil povinnosti stanovené touto dohodou riadne a včas.
8. Inflačná doložka sa uplatní postupom, podľa ktorého poskytovateľ doručí objednávateľovi písomný návrh na zmenu dojednanej jednotkovej ceny jednotlivých položiek, ktoré sú predmetom plnenia tejto dohody, spolu s potvrdením Štatistického úradu SR o miere inflácie v SR a s aktualizovaným rozpočtom jednotlivých položiek, vo formáte podľa Prílohy č.2 tejto dohody. Následne objednávateľ do 10pracovných dní od doručenia návrhu zašle poskytovateľovi písomné vyjadrenie k navrhovanej zmene.
9. V prípade ak s navrhovanou zmenou objednávateľ súhlasí, predloží spolu s kladným vyjadrením poskytovateľovi návrh na uzatvorenie písomného dodatku k dohode. Poskytovateľ je v tomto prípade oprávnený uplatniť si zmenu cien na tie služby, ktoré budú realizované až po nadobudnutí účinnosti uzatvoreného dodatku.
10. V prípade ak s navrhovanou zmenou nebude objednávateľ súhlasiť, má ktorákoľvek zo zmluvných strán právo túto dohodu vypovedať a to v 1 mesačnej výpovednej lehote odo dňa doručenia výpovede druhej zmluvnej strane.
11. Zmluvné strany sa vo vzťahu k určeniu ceny pre každé opakované plnenie vyplývajúce z tejto dohody zaväzujú, že ak sa preukáže, že na relevantnom trhu existuje nižšia cena za rovnakú alebo porovnateľnú službu, ktorá je predmetom tejto dohody a poskytovateľ už preukázateľne v minulosti za takúto nižšiu cenu službu poskytol alebo stále poskytuje, pričom rozdiel medzi nižšou cenou a cenou podľa tejto dohody je viac ako 5% v neprospech ceny podľa tejto dohody, zaväzuje sa poskytovateľ poskytnúť objednávateľovi pre služby poskytnuté po preukázaní tejto skutočnosti  dodatočnú zľavu vo výške rozdielu medzi ním poskytovanou cenou podľa tejto dohody a nižšou cenou. V prípade ak poskytovateľ neposkytne zľavu podľa predchádzajúcej vety, je objednávateľ oprávnený od dohody odstúpiť.
12. V prípade zníženia ceny za služby zo strany poskytovateľa, ktoré nespadajú pod body uvedené v tomto článku dohody poskytovateľ oznámi zníženie ceny objednávateľovi písomne.

**Článok VII.**

**Sankcie**

1. V prípade ak bude objednávateľ v omeškaní so splnením peňažného záväzku v zmysle tejto dohody, je poskytovateľ oprávnený účtovať si úrok z omeškania vo výške podľa ustanovení § 369 ods. 2 zákona č. 513/1991 Zb. Obchodný zákonník v znení neskorších zmien a doplnení, v spojení s § 1 ods. 1 nariadenia vlády č. 21/2013 Z. z., ktorým sa vykonávajú niektoré ustanovenia Obchodného zákonníka.
2. Objednávateľ je oprávnený uplatniť si zmluvnú pokutu vo výške 30,- za každý deň omeškania v prípade, že poskytovateľ sa omešká s odberom odpadu o viac ako 3 dni. Tým nie je dotknuté právo objednávateľa na náhradu škody, ktorá mu vznikla nedodržaním dohodnutého termínu plnenia.
3. Objednávateľ je oprávnený v prípade porušenia stanovenej povinnosti bodu 3.4 č. III tejto dohody uplatniť si voči poskytovateľovi sankciu vo výške 50,- za každý jednotlivý prípad, čím nie je dotknutý nárok objednávateľa na náhradu škody, ktorá mu vznikla nedodržaním zmluvnej povinnosti.
4. V prípade ak sa preukáže, že odpad bol likvidovaný v rozpore s platnou legislatívou na území Slovenskej republiky, bude poskytovateľ povinný nahradiť vzniknutú škodu spôsobenú nezákonným nakladaním s odpadom, vrátane nákladov na jeho odstránenie objednávateľovi.

**Článok VIII.**

**Prechod rizika a prechod vlastníckeho práva**

1. Prechod rizika za prípadné škody prechádza z objednávateľa na poskytovateľa momentom odovzdania a prevzatia odpadu.

**Článok IX.**

**Postúpenie a započítanie pohľadávok**

* 1. V zmysle Príkazu ministra zdravotníctva SR č. 7/2017 zo dňa 25. septembra 2017 a v nadväznosti na Mandátnu zmluvu č. 257/2022, POZ 169/2022, uzatvorenú medzi objednávateľom a Ministerstvom zdravotníctva SR dňa 16.03.2022, sa zmluvné strany zaväzujú k plneniu nasledujúcich povinností:
		1. Akékoľvek pohľadávky z tohto zmluvného vzťahu, ktoré eviduje poskytovateľ voči objednávateľovi, nie je možné postúpiť na tretiu osobu bez predchádzajúceho písomného súhlasu objednávateľa v zmysle ust. § 524 a nasl. zákona č. 40/1964 Zb. Občianskeho zákonníka v znení neskorších predpisov, pričom na predchádzajúci písomný súhlas objednávateľa s postúpením pohľadávky na tretiu osobu sa vyžaduje predchádzajúci písomný súhlas Ministerstva zdravotníctva SR. Postúpenie pohľadávky na tretiu osobu v rozpore predchádzajúcou vetou je podľa ustanovenia ust. § 39 zákona č. 40/1964 Zb. Občianskeho zákonníka v znení neskorších predpisov neplatné a v prípade takéhoto postúpenia pohľadávky v rozpore s predchádzajúcou vetou je objednávateľ oprávnený uplatniť si voči poskytovateľovi zmluvnú pokutu vo výške 2% z istiny pohľadávky postúpenej v rozpore so zákazom. Uvedené sa neuplatní ak osobitný právny predpis vzťahujúci sa na pohľadávku vyplývajúcu z tejto dohody vylučuje možnosť podmieniť postúpenie pohľadávky súhlasom objednávateľa ako dlžníka.
		2. Poskytovateľ neprijme vyhlásenie podľa ust. § 303 a nasl. zákona č. 513/1991 Zb. Obchodného zákonníka v znení neskorších predpisov. V prípade ak poskytovateľ prijme vyhlásenie v rozpore s predchádzajúcou vetou objednávateľ je oprávnený uplatniť si voči poskytovateľovi zmluvnú pokutu vo výške 2% z istiny pohľadávky, na ktorú sa vyhlásenie vzťahuje.
	2. Poskytovateľ berie na vedomie, že jednostranné započítanie pohľadávok nie je možné. Započítanie pohľadávok je možné v zmysle ust. § 8 zák. č. 374/2014 Z.z. o pohľadávkach štátu v znení neskorších predpisov len na základe písomnej dohody o započítaní pohľadávok štátu.

**Článok X.**

**Skončenie rámcovej dohody**

1. Táto dohoda sa skončí uplynutím času, na ktorý bola dojednaná alebo vyčerpaním finančného limitu...........................  *(poskytovateľ uvedie Cenu celkom za predmet zákazky v EUR bez DPH za predpokladané množstvo MJ za 24 mesiacov, ktorú uviedol v Prílohe č. 2 – Cenová ponuka),*  podľa toho, ktorá z týchto skutočností nastane skôr.
2. Túto dohodu je možné ukončiť aj na základe vzájomnej dohody oboch zmluvných strán k dátumu, ktorý si dohodnú.
3. Táto dohoda alebo jej časť môže byť vypovedaná ktoroukoľvek zo zmluvných strán aj bez udania dôvodu alebo z dôvodov výslovne uvedených v tejto dohode. Výpovedná lehota je 3 mesačná a začína plynúť prvým dňom mesiaca nasledujúceho po doručení písomnej výpovede druhej zmluvnej strane ak nie je v tejto dohode uvedené inak.
4. Táto dohoda môže byť vypovedaná aj podľa podmienok uvedených v bode 6.2.4 čl. VI. tejto dohody.
5. Ak zmluvná strana poruší podstatným spôsobom povinnosť vyplývajúcu z tejto dohody, druhá strana môže od dohody odstúpiť, ak to oznámi bez zbytočného odkladu po tom, čo  sa o tomto porušení dozvedela. Odstúpenie je účinné dňom jeho doručenia druhej zmluvnej strane. Za podstatné porušenie povinnosti sa považuje najmä: bezdôvodné odopretie plnenia tejto dohody, opakované omeškanie s odberom odpadu, opakované neodobranie odpadu v stanovený deň, opakované porušenie legislatívy v oblasti odpadového hospodárstva, ktorý môže mať dopad na plnenie tejto dohody alebo môže negatívne zasiahnuť niektorú zo zmluvných strán a omeškanie objednávateľa s úhradou faktúry o viac ako dva po sebe idúce mesiace.
6. Zmluvné strany sa dohodli, že zásahy úradných miest a zásahy vis major, ktorých dôsledkom je nemožnosť plnenia dohody niektorou zo zmluvných strán, sú dôvodom pre ukončenie dohody. Ak v tomto prípade nedôjde k dohode zmluvných strán o ukončení dohody, ktorákoľvek zo zmluvných strán je oprávnená od dohody odstúpiť.
7. V prípade ak poskytovateľ z preukázateľných objektívnych dôvodov spočívajúcich vo vis major alebo zásahov úradných miest nemôže dodržať zmluvne dohodnutú lehotu plnenia, bezodkladne písomne o tejto skutočnosti informuje objednávateľa, pričom poskytovateľ sa nedostáva do omeškania s poskytnutím služby.
8. Objednávateľ má právo odstúpiť od tejto zmluvy aj z dôvodov uvedených v ustanovení § 19 ZoVO.
9. Objednávateľ môže od tejto dohody odstúpiť aj v prípade, ak sa na poskytovateľa vzťahuje zápis v registri partnerov verejného sektora podľa zákona č. 315/2016 Z.z. o registri partnerov verejného sektora a o zmene a doplnení niektorých zákonov v znení neskorších predpisov a poskytovateľ poruší povinnosť zápisu v registri alebo bol vymazaný.
10. Právne účinky odstúpenia od tejto dohody, nastávajú dňom doručenia písomného oznámenia o odstúpení druhej zmluvnej strane.
11. Odstúpenie od tejto dohody musí mať písomnú formu a musí byť doručené druhej zmluvnej strane.

**Článok XI.**

**Trvanie, platnosť a účinnosť rámcovej dohody**

1. Táto dohoda sa uzatvára na dobú určitú, na obdobie 24 mesiacov odo dňa nadobudnutia jej účinnosti alebo do vyčerpania finančného limitu ...... EUR*(poskytovateľ uvedie Cenu celkom za predmet zákazky v EUR bez DPH za predpokladané množstvo MJ za 24 mesiacov, ktorú uviedol v Prílohe č. 2 – Cenová ponuka),* podľa toho, ktorá zo skutočností nastane skôr.
2. Objednávateľ si vyhradzuje právo uplatniť na dĺžku trvania dohody opciu, a to predĺženie trvania dohody o najviac 12 mesiacov dohody za tých istých podmienok ako sú uvedené v tejto dohode. Objednávateľ je oprávnený uplatniť si opciu zaslaním oznámenia poskytovateľovi na email: ......................(*doplní poskytovateľ*) spolu s predloženým návrhom dodatku k dohode, najneskôr 30 dní pred uplynutím platnosti tejto dohody. Poskytovateľ je povinný najneskôr 10 pracovných dní od doručenia oznámenia o uplatnení opcie doručiť objednávateľovi podpísaný dodatok v príslušnom počte vyhotovení na adresu objednávateľa uvedenú v záhlaví tejto dohody.
3. Táto dohoda nadobúda platnosť dňom jej podpisu štatutárnymi zástupcami oboch zmluvných strán a účinnosť dňom nasledujúcim po dni jej zverejnenia v Centrálnom registri zmlúv SR.

**Článok XII.**

**Mlčanlivosť**

* 1. Všetky skutočnosti, informácie, podklady, stanoviská a údaje, ktoré sa zmluvné strany dozvedia v súvislosti s dohodou, jej plnením, okrem skutočností, informácií a údajov, ktoré podliehajú zverejneniu a/alebo sprístupneniu podľa osobitných všeobecne záväzných právnych predpisov Slovenskej republiky, sú dôvernými informáciami. Zmluvné strany sú povinné zachovávať mlčanlivosť o dôverných informáciách, ibaže by z dohody alebo z príslušných všeobecne záväzných právnych predpisov vyplývalo niečo iné. Poskytnúť dôverné informácie tretej osobe môže niektorá zo zmluvných strán len po predchádzajúcom písomnom súhlase druhej zmluvnej strany. Zmluvné strany budú zodpovedné za akékoľvek straty a škody, ktoré vzniknú z dôvodu nedodržania tejto povinnosti. V prípade ak niektorá zo zmluvných strán považuje akékoľvek informácie uvedené v tejto dohode (vrátane jej príloh) za dôverné alebo za obchodné tajomstvo, je povinná túto skutočnosť výslovne uviesť v tejto dohode a takéto informácie označiť ako „dôverné“ alebo ako „obchodné tajomstvo“.

**Článok XIII.**

**Záverečné ustanovenia**

1. Práva a povinnosti zmluvných strán, ktoré nie sú v tejto dohode výslovne upravené, riadia sa ustanoveniami Obchodného zákonníka a inými všeobecne záväznými právnymi predpismi platnými na území Slovenskej republiky.
2. Podmienky tejto dohody boli zmluvnými stranami dohodnuté v súlade s legislatívou platnou na území Slovenskej republiky. Všetky spory vyplývajúce z tejto dohody alebo vzniknuté v súvislosti s ňou, budú zmluvné strany riešiť predovšetkým vzájomnou dohodou. Ak k dohode nedôjde, predložia spory na výlučné a konečné rozhodnutie súdu príslušnému v zmysle zákona č. 160/2015 Z.z. Civilného sporového poriadku v znení neskorších predpisov.
3. Túto dohodu je možné meniť len písomnou formou, ako dodatok k dohode, pri dodržaní podmienok dojednaných v tejto dohode a v súlade ustanovení § 18 ZoVO, ktorý bude podpísaný obidvoma zmluvnými stranami. Tieto dodatky sa stanú neoddeliteľnou súčasťou tejto dohody.
4. Zmluvné strany sa dohodli, že ak by akékoľvek ustanovenie tejto dohody bolo z akéhokoľvek dôvodu neplatné, je neplatným len toto ustanovenie, pokiaľ z povahy, z obsahu alebo z okolností tejto dohody, za ktorých došlo k jej uzatvoreniu, nevyplýva, že toto ustanovenie nemožno oddeliť od ostatného obsahu a pokiaľ to nie je vylúčené právnymi predpismi. V prípade, ak by došlo k situácii uvedenej v predchádzajúcej vete, zmluvné strany vykonajú bezodkladne doplnenie zmluvných podmienok v súlade s Obchodným zákonníkom a ZoVO tak, aby bol zachovaný zmysel a účel neplatného ustanovenia. Uvedené doplnenie nevykonajú iba v prípade, ak by bol už samotný zmysel a účel neplatného ustanovenia právne nemožný a/alebo nedovolený a teda neplatné ustanovenie by objektívne nebolo možné nahradiť iným platným ustanovením so zachovaním jeho zmyslu a účelu.
5. Zmluvné strany sa dohodli, že na doručovanie všetkých písomností vyplývajúcich z tohto zmluvného vzťahu sa primerane použijú ustanovenia § 111 až § 113 zákona č. 160/2015 Z.z. Civilného sporového poriadku v znení neskorších predpisov.
6. Pre vylúčenie akýchkoľvek pochybností sa zmluvné strany dohodli, že pri plnení zmluvných záväzkov, ktoré vznikli z tejto dohody majú prednosť ustanovenia tejto dohody. V prípade skutočností, ktoré nie sú v tejto dohode výslovne upravené, majú prednosť požiadavky vyplývajúce zo súťažných podkladov objednávateľa v postavení verejného obstarávateľa, zadané v procese verejného obstarávania a v prípade skutočností, ktoré nie sú upravené v tejto dohode a nevyplývajú ani z predzmluvných požiadaviek uvedených v súťažných podkladoch, má prednosť zákonná úprava. V prípade vzniku skutočností, ktoré nie sú výslovne upravené v tejto dohode, nevyplývajú zo súťažných podkladov alebo zo zákona, uzatvoria zmluvné strany písomný dodatok k tejto dohode, prípadne osobitnú písomnú dohodu v súlade s ustanoveniami ZoVO.
7. Táto dohoda je vyhotovená v štyroch rovnopisoch, z ktorých každý má platnosť originálu. Objednávateľ aj poskytovateľ obdržia po dvoch rovnopisoch.
8. Zmluvné strany vyhlasujú, že si dohodu dôkladne prečítali, jej obsahu, právam a povinnostiam z nej pre nich vyplývajúcich, úplne porozumeli a zaväzujú sa ich v celom rozsahu bezvýhradne plniť, že ich vôľa je slobodná, vážna, bez akéhokoľvek omylu a na znak súhlasu s jej obsahom ju vlastnoručne podpisujú.
9. Neoddeliteľnou súčasťou tejto dohody sú:

Príloha č. 1 – *Opis predmetu zákazky,*

Príloha č. 2 – *Cenová ponuka*,

Príloha č. 3 – *Zoznam subdodávateľov.*

|  |  |
| --- | --- |
| V Banskej Bystrici dňa .......................... | V ............................... dňa ........................ |
| ...................................................**Ing. Miriam Lapuníková, MBA**riaditeľkaFakultná nemocnica s poliklinikou F. D. Roosevelta Banská Bystrica | ................................................... |
|  | ................................................... |